CELEX: 52007PC0119
Language: et
Date: 2007-03-16
Title: Ettepanek: Nõukogu otsus, millega kehtestatakse Euratomi Tarneagentuuri põhikiri ET

Tähtis õiguslik teade

|

52007PC0119

Ettepanek: Nõukogu otsus, millega kehtestatakse Euratomi Tarneagentuuri põhikiri ET  /* KOM/2007/0119 lõplik - CNS 2007/0043 */  

	[pic] | EUROOPA ÜHENDUSTE KOMISJON |Brüssel 16.3.2007KOM(2007) 119 lõplik2007/0043 (CNS)EttepanekNÕUKOGU OTSUSmillega kehtestatakse Euratomi Tarneagentuuri põhikiri(komisjoni esitatud)SELETUSKIRIEuroopa Aatomienergiaühenduse asutamislepingu artiklis 54 sätestatakse Euratomi Tarneagentuuri (edaspidi „agentuur”) loomine ning kehtestatakse selle ülesanded ja kohustused tuumamaterjalide regulaarse ja õiglase tarnimise tagamisel Euroopa Liidu kasutajatele. Agentuuri põhikiri pärineb 1958. aastast ja raamatupidamiseeskirjad on vastu võetud 1978. aastal.Võttes arvesse Euroopa Liidu liikmesriikide arvu suurenemist ja vajadust kohaldada agentuuri suhtes kaasaegseid finantssätteid ning vajadust määrata kindlaks agentuuri asukoht, tuleb vastu võtta uus põhikiri.Uues põhikirjas sisalduvad finantssätted on kooskõlas Euroopa ühenduste üldise finantsmäärusega. Koos käesoleva otsuse eelnõuga esitatakse vastuvõtmiseks Euratomi asutamislepingu artikli 183 alusel ka agentuuri suhtes kohaldatav nõukogu finantsmääruse eelnõu. Agentuuri kapital ja Euratomi asutamislepinguga ette nähtud võimalus võtta tehingute eest tasu jäävad muutmata.Agentuuri uus põhikiri kohandatakse laienenud Euroopa Liidu tingimustega. Eelkõige muudetakse agentuuri tegevuse tõhustamiseks selle nõuandekomitee suurust.Vastavalt haldusotsusele koondada Euratomi asutamislepingu rakendamisega seotud komisjoni tegevus Luxembourgi viidi 2004. aastal kogu agentuuri personal üle Brüsselist Luxembourgi. Uues põhikirjas on see olukord reguleeritud.Seoses nõuandekomitee liikmete hüvitiste vähenemisega kaasneks nõukogu kavandatava otsusega tagasihoidlik rahaline kokkuhoid ühenduse eelarves.2007/0043 (CNS)EttepanekNÕUKOGU OTSUSmillega kehtestatakse Euratomi Tarneagentuuri põhikiriEUROOPA LIIDU NÕUKOGU,võttes arvesse Euroopa Aatomienergiaühenduse asutamislepingut, eriti selle artikli 54 lõiget 2,võttes arvesse komisjoni ettepanekut,[1]võttes arvesse Euroopa Parlamendi arvamust[2]ning arvestades järgmist:(1) Asutamislepingu VI peatükis sätestatakse Euratomi Tarneagentuuri (edaspidi „agentuur”) loomine ning kehtestatakse selle ülesanded ja kohustused Euroopa Liidu kasutajatele tuumamaterjalide regulaarse ja õiglase tarnimise tagamisel. Agentuuri põhikiri võeti vastu 6. novembril 1958. Võttes arvesse liikmesriikide arvu suurenemist ja vajadust kohaldada agentuuri suhtes kaasaegseid finantssätteid, samuti vajadust määrata kindlaks agentuuri asukoht, tuleb see põhikiri asendada uuega.(2) Uus põhikiri peaks sisaldama Euroopa ühenduste üldise finantsmäärusega kooskõlas olevaid finantssätteid. Samal ajal võetakse kooskõlas asutamislepingu artikliga 183 vastu agentuuri suhtes kohaldatav uus finantsmäärus, mis on samuti kooskõlas nõukogu 25. juuni 2002. aasta määrusega (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust.[3] Agentuuri kapital ja Euratomi asutamislepinguga ette nähtud võimalus võtta tehingute eest tasu peaksid jääma muutmata.(3) Agentuuri uut põhikirja tuleks kohandada laienenud Euroopa Liidu tingimustega. Eelkõige tuleks agentuuri tegevuse parandamiseks ja tõhususe suurendamiseks muuta selle nõuandekomitee suurust,ON TEINUD JÄRGMISE OTSUSE:Artikkel 1Euroopa Tarneagentuuri põhikiri on vastu võetud lisas kehtestatud kujul.Artikkel 2Euroopa Tarneagentuuri 6. novembri 1958. aasta põhikiri[4] tunnistatakse kehtetuks.Artikkel 3Käesolev määrus jõustub […] päeval pärast selle avaldamist Euroopa Liidu Teatajas.Brüssel,Nõukogu nimeleesistujaLISAEuratomi Tarneagentuuri põhikirja projekt1. peatükkStruktuur ja toimimineArtikkel 1 Eesmärgid ja ülesanded1. Euratomi Tarneagentuur (edaspidi „agentuur”):a) tegutseb temale asutamislepinguga antud pädevuse raames;b) täidab teisi komisjoni poolt temale pandud ülesandeid.2. Agentuur võib kooskõlas asutamislepinguga moodustada ka tuumamaterjalide varu.Artikkel 2Õiguslik seisund ja asukoht1. Agentuur on juriidiline isik vastavalt asutamislepingu artiklile 54. Agentuuri tunnustatakse üldistes huvides toimiva institutsioonina ja ta tegutseb mittetulunduslikel eesmärkidel.2. Agentuuri, selle peadirektori ja personali suhtes kohaldatakse Euroopa ühenduste privileegide ja immuniteetide protokolli.3. Agentuuri asukoht on ühes komisjoni teenistuste asukohtadest. Selle otsustab komisjon.4. Ta võib omal algatusel võtta oma struktuuriga seotud meetmeid, mis võivad olla vajalikud tema ülesannete täitmiseks nii ühenduses kui ka sellest väljaspool.Artikkel 3Peadirektori ülesanded ja volitused1. Peadirektori nimetab ametisse komisjon.2. Peadirektor esindab agentuuri. Ta võib delegeerida oma volitused muudele isikutele. Volituste delegeerimise reeglid määratakse kindlaks agentuurisiseste dokumentidega.3. Peadirektori vastutusalasse kuulub:-  agentuuri ainuõiguse või optsiooniõiguse kasutamine tuumamaterjalide tarnelepingute sõlmimisel;-  agentuuri igapäevane juhtimine;-  agentuuri vahendite haldamine;-  agentuuri tulude ja kulude aruande koostamine ning eelarve täitmine;-  kõik personaliküsimused.4. Peadirektor esitab igal aastal komisjonile aruande agentuuri eelmise aasta tegevuse ja järgmise aasta töökava kohta.Artikkel 4Peadirektor ja töötajad1. Agentuuri peadirektor ja töötajad on Euroopa ühenduste ametnikud, kelle tegevust reguleerivad Euroopa ühenduste ametnike personalieeskirjad ja Euroopa ühenduste institutsioonide poolt kõnealuste personalieeskirjade kohaldamiseks ühiselt vastu võetud eeskirjad. Ametnikud määrab ja nende palga tasub komisjon.2. Agentuuri peadirektoril ja töötajatel on asutamislepingu artikli 194 kohane juurdepääs nende valdusse antud või neile edastatud faktidele, teabele, teadmistele, dokumentidele ja esemetele, mille suhtes kohaldatakse salastatustaset.Artikkel 5Komisjoni järelevalve1. Agentuur on komisjoni järelevalve all; komisjon adresseerib agentuurile käskkirju ning tal on agentuuri otsuste üle vetoõigus.2. Komisjoni vetoõigus lõpeb kümne päeva möödumisel agentuuri otsusest, kui komisjon või selle esindaja ei ole selle ajavahemiku jooksul reservatsiooni teinud. Komisjon või selle esindaja võib loobuda sellise reservatsiooni tegemise õigusest enne kõnealuse ajavahemiku lõppemist.3. Kui komisjon või selle esindaja teeb reservatsiooni eelmises lõigus ettenähtud ajavahemiku jooksul, võtab komisjon lõpliku seisukoha kuni kümne tööpäeva jooksul alates reservatsiooni tegemise kuupäevast.4. Käesoleva lõigu sätted ei takista asutamislepingu artikli 53 kohaldamist.5. Asjaomane pool võib kõik asutamislepingu artiklis 53 nimetatud otsused saata komisjonile kümne tööpäeva jooksul alates vastava teate kättesaamisest või kui sellist teadet ei ole saadetud, kümne tööpäeva jooksul pärast selle avaldamist. Kui otsusest ei ole teatatud ja seda ei ole avaldatud, algab tähtaeg päevast, mil asjaomane pool otsusest teada saab.2. peatükkFinantssättedArtikkel 6 Finantskorraldus1. Agentuur on finantsküsimustes iseseisev. Ta toimib agentuuri pädevusvaldkonna kaubanduseeskirjade kohaselt.2. Agentuuril on alati õigus kanda euros varad üle muusse valuutasse, et teha finants- või kaubandustehinguid, mis vastavad asutamislepingus määratletud eesmärkidele ja käesolevale põhikirjale.Kui agentuuril on sularaha või likviidset vara vajalikus vääringus, väldib ta niipalju kui võimalik selliste ülekannete tegemist.Rahalisi vahendeid, mida agentuur ei vaja viivitamatult oma kohustuste täitmiseks, võib ta kasutada oma eesmärkidega seotud finantstehingute tegemiseks.3. Agentuuril on õigus võtta laenu Euroopa Aatomienergiaühenduse nimel ja nõukogu poolt määratud ulatuses, mida tuleb kasutada tema ülesannete täitmiseks.4. Euroopa Aatomienergiaühendus tagab kohustuste täitmise, mille agentuur on võtnud vastavalt käesolevale põhikirjale.Artikkel 7Tulud ja kulud1. Igaks eelarveaastaks koostatakse tulude ja kulude kalkulatsioon, mida näidatakse agentuuri eelarves. Eelarveaasta langeb kokku kalendriaastaga.2. Eelarves näidatud tulud ja kulud peavad olema tasakaalus.3. Agentuuri tulud koosnevad ühenduse toetusest, pangaintressidest ning kapitali- ja pangainvesteeringute tuludest ning vajadusel asutamislepingu artikliga 54 ette nähtud tasust ning laenudest.4. Agentuuri kulud koosnevad tema töötajate ja nõuandekomitee halduskuludest, samuti kolmandate isikutega sõlmitud lepingutest tulenevatest kuludest.5. Igal aastal koostab peadirektor agentuuri järgmise eelarveaasta tulude ja kulude kalkulatsiooni. Nimetatud kalkulatsioon, mis sisaldab ka ametikohtade loetelu projekti, edastatakse komisjonile hiljemalt 31. märtsil pärast nõuandekomiteelt asjakohase arvamuse saamist.6. Komisjon kannab kalkulatsiooni põhjal Euroopa Liidu esialgsesse üldeelarve eelnõusse kalkulatsioonid, mida ta peab ametikohtade loetelu jaoks vajalikuks, samuti üldeelarvesse arvatava toetuse suuruse.7. Eelarvemenetluse raames kinnitavad eelarvepädevad institutsioonid agentuuri toetuseks eraldatavad assigneeringud ja võtavad vastu agentuuri ametikohtade loetelu, mis esitatakse komisjoni ametikohtade loetelust eraldi.8. Komisjon võtab vastu eelarve. See muutub lõplikuks pärast Euroopa Liidu üldeelarve lõplikku vastuvõtmist. Vajaduse korral kohandatakse eelarvet vastavalt. Agentuuri eelarve avaldatakse tema veebisaidil.9. Eelarve ja ametikohtade loetelu muutmiseks võetakse vastu paranduseelarve, kasutades sama menetlust kui esialgse eelarve puhul. Ametikohtade loetelu muudatused esitatakse eelarvepädevatele institutsioonidele. Paranduseelarved edastatakse teadmiseks Euroopa Parlamendile ja nõukogule.Artikkel 8Eelarve täitmine, finantskontroll ja finantseeskirjad1. Peadirektor vastutab agentuuri eelarve täitmise eest.2. Pärast iga eelarveaasta lõppu esitab agentuuri peaarvepidaja esialgse raamatupidamisaruande:a) komisjoni peaarvepidajale konsolideerimiseks hiljemalt 1. märtsil jab) kontrollikojale pärast eelarveaasta lõppu hiljemalt 31. märtsil.3. Pärast agentuuri esialgset raamatupidamisaruannet käsitlevate kontrollikoja märkuste kättesaamist koostab peadirektor omal vastutusel agentuuri lõpliku raamatupidamisaruande ning saadab selle agentuuri nõuandekomiteele, kes esitab aruande kohta oma arvamuse.4. Nõuandekomitee esitab oma arvamuse agentuuri lõpliku raamatupidamisaruande kohta.5. Peadirektor saadab lõpliku raamatupidamisaruande koos nõuandekomitee arvamusega Euroopa Parlamendile, nõukogule, komisjonile ja kontrollikojale hiljemalt igale eelarveaastale järgneva aasta 1. juulil.6. Lõplik raamatupidamisaruanne avaldatakse agentuuri veebisaidil.7. Peadirektor saadab kontrollikojale vastuse aastaaruandes tehtud märkuste kohta 30. septembriks.8. Euroopa Parlamendi taotluse korral esitab peadirektor kogu teabe, mida on vaja, kõnealuse eelarveaasta eelarve täitmise aruande kinnitamismenetluse tõrgeteta rakendamiseks.9. Enne N+2 aasta 30. aprilli annab Euroopa Parlament nõukogu soovituse põhjal kvalifitseeritud häälteenamusega heakskiidu peadirektori tegevusele seoses eelarve täitmisega aastal N.10. Agentuuri suhtes kohaldatav finantsmäärus võetakse vastu kooskõlas asutamislepingu artikliga 183.Artikkel 9Kapital1. Agentuuri kapital on 5 824 000 eurot.2. Kapital jaguneb järgmiselt:Belgia | EUR | 192 000 |Bulgaaria | EUR | 96 000 |Tšehhi Vabariik | EUR | 192 000 |Taani | EUR | 96 000 |Saksamaa | EUR | 672 000 |Eesti | EUR | 32 000 |Kreeka | EUR | 192 000 |Hispaania | EUR | 416 000 |Prantsusmaa | EUR | 672 000 |Iirimaa | EUR | 32 000 |Itaalia | EUR | 672 000 |Küpros | EUR | 32 000 |Läti | EUR | 32 000 |Leedu | EUR | 32 000 |Luksemburg | EUR | - |Ungari | EUR | 192 000 |Malta | EUR | - |Madalmaad | EUR | 192 000 |Austria | EUR | 96 000 |Poola | EUR | 416 000 |Portugal | EUR | 192 000 |Rumeenia | EUR | 288 000 |Sloveenia | EUR | 32 000 |Slovakkia | EUR | 96 000 |Soome | EUR | 96 000 |Rootsi | EUR | 192 000 |Ühendkuningriik | EUR | 672 000 |3. 10% osamakse kapitalist makstakse liikmesriigi ühinemisel ühendusega. Lisaks nõutakse edasised osamaksed kapitalist sisse komisjoni ettepanekul nõukogu kvalifitseeritud häälteenamust nõudva otsusega. Sissenõutud osamakse summa makstakse agentuurile kolmekümne päeva jooksul pärast nimetatud otsuse tegemist.4. Osalus ei anna dividendide ega intresside saamise õigust. Osalus annab õiguse sissemakstud kapitali osamaksete nimisumma tagasimaksmiseks ainult sel juhul, kui agentuuri tegevus lõpetatakse.5. Kõik maksed tehakse eurodes.Artikkel 10Tasud1. Agentuur võib vastavalt asutamislepingu artiklile 54 võtta tasu nendelt tehingutelt, milles agentuur osaleb oma optsiooniõigust või tarnelepingute sõlmimise ainuõigust kasutades. Sellisest tasust saadavat sissetulekut võib kasutada üksnes agentuuri halduskulude katmiseks.Kõnealust tasu üksikasjalikult käsitlevad sätted kehtestatakse rakendusotsuses.3. peatükkNõuandekomiteeArtikkel 11 Nõuandekomitee koosseis1. Nõuandekomitee (edaspidi „komitee”) liikmeteks on üks liige igast liikmesriigist, kus ei ole tuumkütuse tsükli alaseid tegevusi, ja kaks liiget igast liikmesriigist, kus on tuumkütuse tsükli alaseid tegevusi. Liikmesriik võib siiski otsustada komiteega mitte ühineda. Igal liikmel võib olla asendusliige, kes võib osaleda komitee koosolekutel koos täisliikmega, kuid ei tohi hääletada, kui ka täisliige on kohal. Kui liige astub tagasi või ei ole võimeline oma kohustusi täitma, nimetatakse ülejäänud ametiajaks tema järglane.. Liikmesriigid määravad end esindavad komitee liikmed ja nende asendusliikmed vastavalt nende kogemustele ja eriteadmiste tasemele tuumkütuse tsükli või tuumaenergia tootmise valdkonnas. Ametiaja pikkus on kolm aastat. Ametiaega võib üks kord pikendada.Artikkel 12Komitee esimees1. Komitee määrab komitee liikmete hulgast esimehe ja kaks aseesimeest. Need juhid esindavad tööstusharu erinevaid tahke, nii tootjaid kui ka tarbijaid. Kui esimees ei ole võimeline oma kohustusi täitma, võtab kahest aseesimehest vanem esimehe koha üle.2. Esimehe ja aseesimeeste ametiaja pikkus on kolm aastat. Neid ei saa ametisse tagasi nimetada ja esimehe ametikoha täidavad vaheldumisi tööstusharu erinevate tahkude esindajad. Esimehe ja kõigi aseesimeeste mandaat lõpeb automaatselt ametiaja lõppedes ilma tagasinimetamise õiguseta.Artikkel 13Nõuandekomitee pädevus1. Komitee abistab agentuuri tema ülesannete täitmisel, esitades arvamusi ja andes teavet. Nõuandekomitee toimib sidemena agentuuri ning nii tuumatööstuse tootjate kui ka kasutajate vahel.2. Komiteega võib konsulteerida kõigis agentuuri pädevusse kuuluvates küsimustes suuliselt komitee koosolekutel või kirjalikult nende koosolekute vahelisel ajal. Komitee võib esitada arvamusi kõigis sellistes küsimustes vähemalt ühe kolmandiku komitee liikmete algatusel.3. Peadirektor konsulteerib komiteega enne otsuse tegemist järgmistes küsimustes:a) reeglid, mida tuleb järgida pakkumise ja nõudluse tasakaalustamiseks (asutamislepingu artikli 60 lõige 6);b) agentuuri kapital; selle suurenemine või vähenemine või uued kapitalimärkimised (asutamislepingu artikli 54 lõige 4);c) agentuuri tegevuskulude katmiseks ettenähtud tehingute eest võetava tasu rakendamine (asutamislepingu artikli 54 lõige 5);d) agentuuri kaubanduslike varude kogumise suhtes kohaldatavad tingimused (asutamislepingu artikli 72 lõige 1);e) agentuuri aastaeelarve, raamatupidamisaruannete, turuaruande ja töökava finantsalane reguleerimine.4. Peadirektor võib vajaduse korral määrata nõuandekomiteele tähtaja arvamuse esitamiseks. See tähtaeg on vähemalt üks kuu alates komitee liikmetele selleks saadetud teate kuupäevast.5. Kui selle tähtaja jooksul ei ole võimalik komitee arvamust saada, võib peadirektor ise otsuse vastu võtta.6. Peadirektori pädevuses olevaid ja käesolevas artiklis täpsustatud küsimustega seotud otsuseid ei tehta enne kümne tööpäeva möödumist komitee arvamuse andmisest, kui need otsused ei ole selle arvamusega kooskõlas.7. Kõikide käesoleva põhikirjaga sätestamata küsimuste reguleerimiseks võib komitee vastu võtta oma töökorra.Artikkel 14Komitee koosolekud1. Komitee kutsutakse kokku agentuuri asukohas:a) tavaliselt kaks korda aastas;b) agentuuri peadirektori palvel;c) vähemalt ühe kolmandiku komitee liikmete kirjalikul palvel, milles täpsustatakse päevakorraküsimused.2. Nõuandekomitee koosolekud on pädevad, kui enamus liikmetest on kohal. Arvamused võetakse vastu kohalolevate või esindatud liikmete häälteenamusega.3. Igal komitee liikmel on üks hääl. Kui liige või tema asendusliige ei saa koosolekul osaleda, võib täisliige kirjalikult määrata teise liikme enda nimel hääletama. Ühtki liiget ei või määrata hääletama enama kui ühe liikme nimel.4. Peadirektor või teda esindav isik osaleb komitee koosolekutel, kuid tal ei ole hääleõigust. Muud isikud, kes ei ole agentuuri töötajad, võivad koosolekul osaleda üksnes kõigi kohalviibivate liikmete nõusolekul ning täites käesoleva artikli lõikes 5 osutatud kohustust.5. Komitee liikmetel on asutamislepingu artikli 194 kohane saladuse hoidmise kohustus nende poolt komitee liikmetena omandatud või neile teatavaks saanud salastatuse tasemega faktide, teabe, teadmiste või dokumentide osas.6. Agentuur tagab komiteele sekretariaaditeenused.7. Agentuur kannab ühe komitee liikme reisikulud.LõppsättedArtikkel 15 Agentuuri õigusvõimeAgentuuril on igas liikmesriigis kõige laialdasem õigus- ja teovõime, mida antakse juriidilistele isikutele vastavalt selle riigi seadustele. Eelkõige võib agentuur omandada ja võõrandada vallas- ja kinnisasju ning olla kohtumenetluse osaliseks.[1] ELT C […], lk […].[2] ELT C […], lk […].[3] EÜT L 248, 16.9.2002, lk 1.[4] EÜT 27, 6.12.1958, lk 534–540.